{ प्रत्येक पंचायत को विकास के लिए मिलेगी 70 लाख रुपए की राशि
{ प्रत्येक पंचायत को विकास के लिए मिलेगी 70 लाख रुपए की राशि
{ नए वित्तीय वर्ष में हर पंचायत को मिलेगा अपना पंचायत भवन
भास्करन्यूज|चाईबासा
मुख्यमंत्रीरघुवर दास ने कहा कि राज्य को विकास की ओर ले जाने की कोशिश की जा रही है। विकसित राज्य के लिए ईमानदार कोशिश की जरूरत है। राज्य गठन के बाद कई सरकारें बनीं, लेकिन समग्र विकास के लिए राज्य में एडवांस बजट कभी नहीं बनी। इसके पीछे कई कारण रहे हैं, जिसमें राजनीतिक अस्थिरता भी शामिल है। एडवांस प्लान के अभाव में 90 फीसदी तक की राशि खर्च होने की बजाए वापस लौट जाती थी। विकास की योजनाएं धरातल पर नहीं उतर पाती थीं। झारखंड में पर्याप्त संसाधन के बाद भी विकास ठप था। जनता की सलाह से बजट तैयार किया जाएगा, जिससे समग्र विकास को पांच साल में पूरा किया जा सके। मुख्यमंत्री शनिवार को माधव सभागार में आयोजित बजट पूर्व संगोष्ठी कार्यक्रम में बोल रहे थे। उन्होंने कहा कि लोगों को आजादी के 67 साल बाद भी शिक्षा, पेयजल, स्वास्थ्य शिक्षा जैसी मूलभूत सुविधाएं नहीं मिली हैं। केवल औद्योगिक विकास पर ही घ्यान दिया गया। यदि कृषि पर ध्यान दिया गया होता, तो आज स्थिति बेहतर होती। कृषि में रोजगार की अपार संभावनाएं हैं। गांव के विकास के बिना राज्य का विकास संभव नहीं है। पंचायत के मुखिया को टीमवर्क से गांवों के सर्वांगीण विकास पर जोर देना होगा। गांव के अंतिम व्यक्ति तक विकास का लाभ पहुंचाना ही सरकार का लक्ष्य है। बजट पूर्व संगोष्ठी के दौरान मुख्यमंत्री ने ग्रामीण क्षेत्र के लिए घोषणा की। उन्होंने कहा कि गांव का विकास का खाका जनता तैयार करेगी। इसी आधार पर योजना तैयार कर बजट को मूर्तरूप दिया जाएगा। प्रत्येक पंचायत को विकास के लिए 70 लाख की राशि मिलेगी। गांव के विकास के लिए सरकारी तालाब के साथ-साथ निजी तालाब का भी जीर्णोद्धार किया जाएगा। नए वित्तीय वर्ष में हर पंचायत का अपना पंचायत भवन होगा। इस दौरान उन्होंने चुटकी लेते हुए कहा कि लाल कार्ड अन्य किसी कार्य के लिए यदि मुखिया घूस मांगेगा, तो उसे होटवार जेल भेजा जाएगा। भ्रष्टाचार मिटाने का संकल्प लेते हुए उन्होंने कहा कि जनता 181 नंबर डायल करे। भ्रष्टाचार करनेवालों पर कड़ी कार्रवाई की जाएगी। उन्होंने कहा कि गांव में खेती, पशुपालन का विकास किया जाएगा। ग्रामीण संपदा के अनुरूप फूड प्रोसेसिंग यूनिट लगाकर ग्रामीण उत्पादों की प्रोसेसिंग की जाएगी।
सीएमको गार्ड ऑफ ऑनर
बजटपूर्व संगोष्ठी में शामिल होने के लिए शनिवार को मुख्यमंत्री रघुवर दास हेलीकॉप्टर से टाटा कॉलेज मैदान पहुंचे, जहां उन्हें गार्ड ऑफ ऑनर दिया गया। वे वहां से सीधे कार्यक्रम स्थल सरस्वती शिशु विद्यामंदिर के माधव सभागार पहुंचे। यहां निर्धारित समय सुबह 11 बजे कार्यक्रम शुरू हुआ।
जमाहोगा मानसून का पानी
सीएमने कहा कि बजट 2016 में मानसून के पानी को रोकने के लिए विशेष व्यवस्था होगी। मानसून के पानी का उपयोग किया जाएगा। खेेत में पानी की उपलब्धता की कोशिश की जा रही है। लोगों को सोच बदलनी होगी। सब काम सरकार नहीं कर सकती। लोगों को पहल करनी होगी, तभी पांच साल में विकसित राज्य का सपना पूरा होगा।
hin_Deva hin_Deva hin_Deva bho_Deva hin_Deva hne_Deva hin_Deva awa_Deva hin_Deva